8 Atriði sem við munum sjá í vefþróun á árinu 2020 . Höfundur PWA ( Progressive Web App ) er framsækið að því leitinu til að það býr yfir eiginleikum sem eru sambærilegir þeim sem bæði veflausnir hafa upp á að bjóða sem og hefðböndin öpp - s.s. það fyrsta sinnar kynslóðar ! Meðal kosta PWA er tilkynningavirkni og stuðningur við notendur án nettengingar en helst má nefna mun minni tíma í uppsetningu , uppfærslur og útgáfuferli . Á árinu 2020 munu fleiri “ opna húddið ” í þeim skilningi að ráðast með skilvirkari hætti í þær aðgerðir sem bæta afkastagetu ( t.d. hraða ) og þurfa ekki endilega að endurspegla útlit veflausna . Google Lighthouse er kjörið tól til þess að kafa dýpra . Á tímum óvissu og í niðursveiflu hætta fyrirtæki sér jafnan ekki í áhættumeiri verkefni . Þá er sérvirkni / sérsmíði á undanhaldi . Fyrirtæki ráðast í mun ítarlegri greiningar áður en þau demba sér í hið óþekkta . Er kerfið nú þegar til ? Getum við nota hluta af því og byggt ofaná ? Aukið aðhald í rekstri þýðir jafnframt að stafræn ráðgjöf mun vaxa . Á árinu 2020 koma ný viðmið / reglur út frá WCAG ( Web Content Accessibility Guidelines ) , nánartiltekið stig AAA í nýjustu útgáfu WCAG 2.1 . Þar eru fjölmörg atriði sem ber að ráðast í eins og t.d. stærðir á texta , leturpláss , liti o.fl . Við munum sjá nýjar útfærslur af fyrrnefndu þar sem notendur geta stillt sitt eigið útlit á veflausnum á mun skilvirkari máta . Það eru sterk tengsl milli vinsælda vefumsjónarkerfa og hversu mikið forritarar geta “ leikið sér ” með þau . Wordpress sem CMS hefur vaxið gríðarlega síðustu misseri og nú eru forritarar farnir að sjá tækifærin í því að nota “ framúrstefnulega ” tækni byggða á Wordpress . Í því samhengi má nefna Gutenberg , React , Gatsby og GraphQL . Þau fyrirtæki sem eru með fleiri en eina vefsíðu munu sjá hag sinn í að einfalda umsýsluna töluvert . Því fleiri vefsíður , því mikilvægara . Fyrirtækin munu koma til með að nota svokallaða fjölsíðu uppsetningu ( e. multi-site ) . Það þýðir ein uppsetning fyrir allar vefsíðurnar sem leiðir til minna viðhalds ( eins og uppfærslur ) og minni þróunarkostnaðar , þar sem hægt væri að samnýta virkni og / eða útlit á milli veflausna . Nú er hægt að nýta sér getu öflugra vefverslanakerfa eins og Woocommerce & Shopify til þess að selja vörur á Facebook og Instagram . Í rauninni er hægt að gera allt í dag nema klára síðasta skrefið , þ.e. sjálfa söluna . Þú getur tengt vörugrunninn beint við þessi platform og birt vöruna , vörulýsingu , verð , etc. en svo dettur notandinn inná þína vefsíðu til að klára kaupin . Ég spái því að Facebook muni opna fyrir greiðslumöguleika á árinu 2020 . Notkun á sjálfvirknitólum eins og Zapier mun aukast á árinu 2020 . Fyrirtækin munu leita uppi þessa handvirku ferla sem hægt er losa sig við . Með sjálfvirkni er hægt að tengja flest þau tól & tæki sem fólk í hugbúnaðaþróun notar . Það mun hafa í för með sér tímasparnað og aukið öryggi . Þar sem ég er 90% pera ( skv. belbin ) er við hæfi að segja að ég þrífist á hugmyndum . Mér finnst fátt betra en kaffi & hugmyndaspjall . Sendu mér línu ef þú hefur áhuga á að spjalla , styrkja tengslanetið og drekka gott kaffi . Aldrei að vita nema að eitthvað sniðugt komi út úr því ! [ email protected ]